b'\n_START_ARTICLE_\nTina Fey\n_START_SECTION_\nSaturday Night Live (1997\xe2\x80\x932006)\n_START_PARAGRAPH_\nMedtem, ko je leta 1997 nastopala na prireditvah s skupino The Second City, je Tina Fey poslala ve\xc4\x8d scenarijev za NBC-jevo oddajo Saturday Night Live (SNL), zraven katerih pa je prilo\xc5\xbeila pro\xc5\xa1njo, naslovljeno na glavnega scenarista v oddaji, Adama McKayja, biv\xc5\xa1ega \xc4\x8dlana skupine The Second City. Najeli so jo kot scenaristko za SNL po sestanku s kreatorjem oddaje SNL, Lornem Michaelsom in preselila se je v New York. Tina Fey je reviji The New Yorker povedala: \xc2\xbb\xc5\xbde zelo dolgo sem se zanimala za to serijo, tako kot so se drugi otroci zanimali za Dereka Jeterja.\xc2\xab Najprej naj bi si Tina Fey \xc2\xbbzelo prizadelavala\xc2\xab\xc2\xa0zato, da je pri\xc5\xa1la v oddajo SNL. V njenem prvem ske\xc4\x8du, ki je bil predvajan v oddaji, je nastopal Chris Farley v satiri Sally Jessy Raphael. Tina Fey je nameravala napisati \xc5\xa1e ve\xc4\x8d parodij, vklju\xc4\x8dno s parodijo na ABC-jevo jutranjo pogovorno oddajo The View. Skupaj z Rachel Dratch, ki v ske\xc4\x8du igra eno izmed najstnic, je napisala ske\xc4\x8d \xc2\xbbSully and Denise\xc2\xab._NEWLINE_Tina Fey je zaigrala v eni izmed epizod oddaje SNL leta 1998 in potem, ko se je ogledala, se je odlo\xc4\x8dila oditi na dieto, pri kateri je izgubila skoraj petnajst kilogramov. Kasneje je reviji The New York Times povedala: \xc2\xbbImela sem popolnoma normalno postavo. Ampak bila sem tu, v New York Cityju, imela sem denar in nisem si mogla kupiti nobenih oblek. Potem, ko sem shuj\xc5\xa1ala, ni nih\xc4\x8de ve\xc4\x8d pokazal zanimanja za to, da bi me postavil pred kamere.\xc2\xab Leta 1999 je Adam McKay odstopil s polo\xc5\xbeaja glavnega scenarista, zaradi \xc4\x8desar je Lorne Michaels ta naziv dodelil Tini Fey. Postala je prva \xc5\xbeenska glavna scenaristka oddaje SNL, kar je meja, na katero je zelo ponosna._NEWLINE_Leta 2000 je Tina Fey pri\xc4\x8dela tudi nastopati v ske\xc4\x8dih in skupaj z Jimmyjem Fallonom je za\xc4\x8dela voditi SNL-jevo parodijo Weekend Update. Dejala je, da sama ni od\xc5\xa1la na avdicijo, temve\xc4\x8d jo je Lorne Michaels sam prosil, da bi igrala v ske\xc4\x8du. Lorne Michaels je razlo\xc5\xbeil, da sta imela Tina Fey in Jimmy Fallon \xc2\xbbkemijo\xc2\xab. Kakorkoli \xc5\xbee, kasneje je Lorne Michaels razkril, da je bilo to, da je Tino Fey zaposlil tudi kot igralko, \xc2\xbbnekoliko tvegano\xc2\xab\xc2\xa0v tistem \xc4\x8dasu. Njena vloga v Weekend Update je s strani kritikov prejela veliko pohval. Ken Tucker iz revije Entertainment Weekly je napisal:\xc2\xa0\xc2\xbb... Feyjeva je kot izstreljena pu\xc5\xa1\xc4\x8dica \xc2\xa0\xe2\x80\x93 strup, napolnjen s \xc5\xa1alami, napisan v dolgih, natan\xc4\x8dno raz\xc4\x8dlenjenih stavkih, je brez primere v vsej Updateovi zgodovini \xc2\xa0\xe2\x80\x93 tak\xc5\xa1no pozitivno, son\xc4\x8dno obli\xc4\x8dje jo naredi edinstveno in \xc4\x8dudovito.\xc2\xab Dennis Miller, biv\xc5\xa1i \xc4\x8dlan igralske zasedbe oddaje SNL in prej\xc5\xa1nji vodja ske\xc4\x8da Weekend Update, je bil zadovoljen s Tino Fey kot z njegovo naslednjico:\xc2\xa0\xc2\xbb... Feyjeva je mogo\xc4\x8de najbolj\xc5\xa1a voditeljica Weekend Updatea, kar jih je kdaj bilo. Pi\xc5\xa1e tako sme\xc5\xa1ne \xc5\xa1ale\xc2\xab. Robert Bianco iz revije USA Today pa je komentiral, da \xc2\xbbni zaljubljen\xc2\xab\xc2\xa0v par._NEWLINE_Leta 2001 je Tina Fey skupaj s svojimi pomo\xc4\x8dniki pri pisanju prejela nagrado Writers Guild of America Award za ske\xc4\x8de, predstavljene v epizodi ob 25. obletnici oddaje SNL. Naslednje leto je na 54. podelitvi emmyjev skupaj s pomo\xc4\x8dniki pri pisanju prejela nagrado v kategoriji za \xc2\xbbnajbolj\xc5\xa1e pisanje za glasbeni ali komi\xc4\x8dni program\xc2\xab._NEWLINE_Sodelovanje Tine Fey in Jimmyja Fallona se je kon\xc4\x8dalo maja leta 2004, ko se je Fallon v oddaji Saturday Night Live zadnji\xc4\x8d pojavil kot \xc4\x8dlan igralske zasedbe. Nadomestila ga je Amy Poehler. To je bilo prvi\xc4\x8d, da sta dve \xc5\xbeenski skupaj vodili oddajo Weekend Update. Tina Fey je kasneje razkrila, da je Amy Poehler \xc2\xbbnajela\xc2\xab\xc2\xa0za igranje v oddaji. Sprejem ob sodelovanju Tine Fey in Amy Poehler je bil pozitiven. Rachel Sklar iz revije Chicago Tribune je, na primer, napisala, da je par \xc2\xbbzelo sme\xc5\xa1en in ka\xc5\xbee na popoln uspeh, saj izigrata druga drugo s hitrimi podlogami in dobavami\xc2\xab._NEWLINE_Sezona oddaje Saturday Night Live v letih 2005 in 2006 je bila zadnja sezona, pri kateri je Tina Fey sodelovala; kasneje je sodelovala pri seriji 30 Rock.\n_START_SECTION_\nOstalo delo\n_START_PARAGRAPH_\nLeta 2000 je Tina Fey skupaj s svojo soigralko iz oddaje SNL, Rachel Dratch, zaigrala v Off Broadwayski igre dveh \xc5\xbeensk, imenovani Dratch & Fey, ki so jo izvajali v gledali\xc5\xa1\xc4\x8du Upright Citizens Brigade Theater v New Yorku. Igro so kritiki sprejeli dobro. Tim Townsend iz revije The Wall Street Journal je v svoji oceni igre Dratch & Fey napisal, da je najbolj\xc5\xa1i del gledanja teh dveh med nastopanjem \xc2\xbbopazovanje, kako udobno se igralki po\xc4\x8dutita druga ob drugi\xc2\xab. Zaklju\xc4\x8dil je s tem, da igra \xc2\xbbni govorila o dveh \xc5\xbeenskah, ki sta sme\xc5\xa1ni. [\xe2\x80\xa6] Dratchova in Feyjeva sta enostavno sme\xc5\xa1ni. Periodno.\xc2\xab Enega izmed SNL-jevih ske\xc4\x8dev, imenovanih \xc2\xbbSully and Denise\xc2\xab, je Tina Fey napisala na podlagi svojih izku\xc5\xa1enj v skupini The Second City v Chicagu._NEWLINE_13. avgusta 2007 se je Tina Fey pojavila v epizodi otro\xc5\xa1ke televizijske serije Sesame Street, imenovani \xc2\xbbThe Bookaneers\xc2\xab. Nato se je 25. novembra 2007 kot gostovalna sodnica v Food Networkovi oddaji Iron Chef America. Tina Fey se je pojavila v Disneyjevi kampanji \xc2\xbbYear of a Million Dreams\xc2\xab\xc2\xa0kot Zvon\xc4\x8dica, med tem ko je Mikhail Baryshnikov upodobil Petra Pana, Gisele B\xc3\xbcndchen pa Wendy Darling. Posnela je tudi nekaj reklam za kreditno kartico American Express._NEWLINE_23. februarja 2008 je Tina Fey vodila prvo epizodo oddaje SNL po podelitvi nagrad WGA Awards. Za ta pojav je bila nominirana za emmyja v kategoriji za \xc2\xbbnajbolj\xc5\xa1i individualni nastop v komi\xc4\x8dnem ali glasbenem programu\xc2\xab. Tina Fey je ponovno vodila epizodo oddaje SNL 10. aprila 2010 in za svoj nastop v oddaji je nato prejela nominacijo v kategoriji za \xc2\xbbizstopajo\xc4\x8do gostovalno igralko v komi\xc4\x8dni seriji\xc2\xab.\n_START_SECTION_\nFilmi\n_START_PARAGRAPH_\nLeta 2002 se je Tina Fey pojavila v nadrealisti\xc4\x8dni komediji Martin in Orloff. Prvi\xc4\x8d je prvi\xc4\x8d zaigrala in pisala scenarij za film, in sicer v najstni\xc5\xa1ki komediji Zlobna dekleta. Liki in njihovo obna\xc5\xa1anje je temeljilo na njenem \xc5\xbeivljenju v \xc4\x8dasu, ko se je \xc5\xa1olala na \xc5\xa1oli Upper Darby High School in na knjigi Rosalind Wiseman, Queen Bees and Wannabes. Igralska zasedba filma je vklju\xc4\x8devala tudi biv\xc5\xa1e \xc4\x8dlane igralske zasedbe SNL, kot so Tim Meadows, Ana Gasteyer in Amy Poehler. Film je prejel pozitivne ocene s strani filmskih kritikov in je zaslu\xc5\xbeil veliko denarja, saj je po svetu zaslu\xc5\xbeil 129 milijonov $._NEWLINE_V intervjuju leta 2004 je Tina Fey povedala, da si \xc5\xbeeli pisati za filme in jih re\xc5\xbeirati, kar je v majhnih delih \xc5\xbee naredila. Leta 2006 je Tina Fey delala na filmu, ki ga je produciralo podjetje Paramount Pictures in v katerem je igral tudi Sacha Baron Cohen, poznanim pod imenom Curly Oxide and Vic Thrill, ki je temeljil na resni\xc4\x8dni zgodbi hasidisti\xc4\x8dnem rock glasbeniku. Leta 2007 je postala del igralske zasedbe animiranega komi\xc4\x8dnega filma Aqua Teen Hunger Force Colon Movie Film for Theaters kot mama najstnic, velikanski burito._NEWLINE_Tina Fey in biv\xc5\xa1a \xc4\x8dlanica igralske zasedbe SNL, Amy Poehler, sta leta 2008 skupaj zaigrali v komi\xc4\x8dnem filmu Baby Mama. Film je napisal in re\xc5\xbeiral Michael McCullers. Film govori o Kate (Tina Fey), poslovni \xc5\xbeenski, ki si \xc5\xbeeli otroka, vendar se potem, ko odkrije, da ima za to, da bi zanosila, mo\xc5\xbenosti ena proti milijon, odlo\xc4\x8di, da bo na\xc5\xa1la nadomestno mamo: Angie (Amy Poehler), dekle iz ni\xc5\xbejega razreda. Film Baby Mama je prejel me\xc5\xa1ane ocene s strani filmskih kritikov, vendar je ve\xc4\x8dina kritikov u\xc5\xbeivalo njen nastop. Todd McCarthy iz revije Variety je napisal: \xc2\xbbFeyjevo je u\xc5\xbeitek gledati. Sposobna je prenesti Kateine namere in \xc4\x8dustva preko preprostih pogledov in gibov, v svoji situaciji pa nikoli ne melodramatizira; \xc4\x8deprav je zelo u\xc4\x8dinkovita, stran perfekcionistke postane nekoliko ohola.\xc2\xab Film je po svetu iztr\xc5\xbeil 64 milijonov $._NEWLINE_Njeni projekti po letu 2008 vklju\xc4\x8dujejo tudi film Ponyo, kjer je v angle\xc5\xa1ki verziji sicer japonskega animiranega filma glas posodila liku Lise. Leta 2009 se je pojavila v filmu Izum la\xc5\xbei, kjer je zaigrala poleg Rickyja Gervaisa, Jennifer Garner, Roba Lowea in Christopherja Guesta. Njena naslednja vloga je bila vloga v komi\xc4\x8dnem filmu Shawna Levyja iz leta 2010, imenovanem Zmenek, ki se osredoto\xc4\x8da na poro\xc4\x8den par, ki sta ga upodobila Tina Fey in Steve Carell, ki odideta na zmenek; kakorkoli \xc5\xbee, no\xc4\x8d pa je za oba \xc5\xa1la po zlu. V istem letu je glas posodila Roxanne Ritchie, televizijski reporterki, v DreamWorksovem animiranem filmu Megaum (2010)._NEWLINE_Julija 2010 je Tina Fey oznanila, da bo zaigrala v prihajajo\xc4\x8di komediji Mommy & Me poleg Meryl Streep, ki bo upodobila njeno mater. Film bo re\xc5\xbeiral Stanley Tucci.\n_START_SECTION_\nV medijih\n_START_PARAGRAPH_\nTina Fey je zasedla osemdeseto mesto na seznamu \xc2\xbb100 najprivla\xc4\x8dnej\xc5\xa1ih \xc5\xbeensk\xc2\xab\xc2\xa0revije Maxim leta 2002. Leta 2003 jo je revija People imenovala za enega izmed \xc2\xbb50 najlep\xc5\xa1ih ljudi\xc2\xab, v letih 2007, 2008 in 2009 pa tudi na njihov seznam \xc2\xbb100 najlep\xc5\xa1ih ljudi\xc2\xab. Leta 2007 je bila vklju\xc4\x8dena tudi v posebno \xc5\xa1tevilko revije People, ki je prikazovala 100 najlep\xc5\xa1ih ljudi. Leta 2007 je zasedla tudi sedmo mesto na seznamu \xc2\xbb100 najprivla\xc4\x8dnej\xc5\xa1ih oseb\xc2\xab\xc2\xa0spletne strani AfterEllen.com. V prihodnjem letu se je ponovno pojavila na seznamu, takrat na prvem mestu._NEWLINE_Leta 2001 jo je zaradi njenega dela pri ske\xc4\x8du Weekend Update revija Entertainment Weekly imenovala za njihovega ustvarjalca leta. Ta naslov je ponovno dobila leta 2007 in pristala na drugem mestu leta 2008. Leta 2009 se je Tine Fey uvrstila na peto mesto lestvice revije Entertainment Weekly, \xc2\xbb15 ustvarjalcev iz 2000. let\xc2\xab. Uredniki in producenti \xc4\x8dasopisa Associated Press so jo zaradi njenega opona\xc5\xa1anja Sarah Palin v oddaji SNL imenovali za najstopajo\xc4\x8do osebo, ki je imela najve\xc4\x8d vpliva na kulturo, zaradi \xc4\x8desar je prejela nagrado revije v kategoriji za \xc2\xbbustvarjalca leta\xc2\xab. V letih 2008, 2009 in 2010 se je uvrstila na seznam \xc2\xbb100 slavnih\xc2\xab\xc2\xa0revije Forbes, in sicer na devetindevetdeseto, \xc5\xa1estinosemdeseto in devetdeseto mesto._NEWLINE_Leta 2007 je revija New York Post Tino Fey vklju\xc4\x8dila na njihov seznam \xc2\xbb50 najvplivnej\xc5\xa1ih newyor\xc4\x8dank\xc2\xab, kamor se je uvrstila na triintrideseto mesto. Tina Fey se je uvrstila tudi na seznam Time 100, lestvico 100 najvplivnej\xc5\xa1ih ljudi na svetu, in sicer v letih 2007 in 2009, kamor so jo uvrstili uredniki revije Time. Leta 2009 je njen soigralec iz serije 30 Rock, Alec Baldwin, za revijo ob tej prilo\xc5\xbenosti napisal \xc4\x8dlanek, ki govori o njej. Barbara Walters jo je leta 2008 ozna\xc4\x8dila za eno izmed 10 najzanimivej\xc5\xa1ih ljudi v Ameriki.\n_START_SECTION_\nZasebno \xc5\xbeivljenje\n_START_PARAGRAPH_\nTina Fey je poro\xc4\x8dena z Jeffom Richmondom, skladateljem glasbe za serijo 30 Rock. Spoznala sta se v chica\xc5\xa1ki skupini The Second City in hodila sedem let, preden sta se 3. junija leta 2001 poro\xc4\x8dila z gr\xc5\xa1km pravoslavnim obredom. Imata h\xc4\x8der po imenu Alice Zenobia Richmond, ki se je rodila 10. septembra 2005, med njenim delovanjem pri oddaji SNL. Tina Fey se je k oddaji SNL vrnila 22. oktobra, glede \xc4\x8desar je kasneje povedala: \xc2\xbbMorala sem iti nazaj na delo. Z NBC-jem sem imela podpisano pogodbo; dojen\xc4\x8dek in jaz sva imela samo ustni dogovor.\xc2\xab Aprila 2009 sta Tina Fey in Jeff Richmond kupila 3,4 milijone $ vredno stanovanje v Upper West Sideu v New York Cityju._NEWLINE_Tina Fey ima nekaj centimetrov dolgo brazgotino na njeni levi li\xc4\x8dnici in poteka do brade. Na vpra\xc5\xa1anje, od kje jo je dobila, se je v intervjuju z revijo New York Times 25. novembra 2001 odzvala z: \xc2\xbbTo je bila nesre\xc4\x8da v otro\xc5\xa1tvu, ki je bila nekako slaba. In moji star\xc5\xa1i se o tem z menoj nekako niso \xc5\xbeeleli pogovarjati.\xc2\xab Vendar je v intervjuju, ki so ga opravili z njo in njenim mo\xc5\xbeem, Jeffom Richmondom, za \xc5\xa1tevilko revije Vanity Fair za januar 2009, njen mo\xc5\xbe povedal, da je brazgotina posledica nesre\xc4\x8de z rezilom, ki se je zgodila, ko je imela Tina Fey samo pet let. Jeff Richmond je dejal: \xc2\xbbBilo je, kot, na njihovem vrtu in nekdo je pri\xc5\xa1el mimo, in mislila je, da jo bo samo porisal s pisalom.\xc2\xab Pravi, da se nerada spominja tega dogodka, deloma zato, ker \xc2\xbbo tem ne morem govoriti, ne da bi nekako navidezno eksplodirala.\xc2\xab Tina Fey ima raje, da v \xc4\x8dasu, ko snema serijo 30 Rock, kjer igra Liz Lemon, kamera ka\xc5\xbee na njeno desno stran obraza, na kateri nima brazgotine._NEWLINE_Njeno dobrodelno delo vklju\xc4\x8duje podpiranje organizacije Autism Speaks, ki sponzorira raziskave avtizma in podpira ozave\xc5\xa1\xc4\x8danje ter prireja dejavnosti za ozave\xc5\xa1\xc4\x8danje o bolezni, namenjene dru\xc5\xbeinam, vladam in javnosti. Na 64. podelitvi zlatih globusov je Tina Fey s seboj nosila moder ko\xc5\xa1\xc4\x8dek sestavljanke, da bi promovirala organizacijo. Aprila leta 2008 je sodelovala pri komi\xc4\x8dni prireditvi Night of Too Many Stars za izobra\xc5\xbeevanje o avtizmu._NEWLINE_Tina Fey podpira tudi organizacijo Mercy Corps za globalno pomo\xc4\x8d in razvoj v njihovi kampanji za boj proti lakoti po svetu. Tina Fey je govorila v ozadju posnetka za promoviranje akcijskega centra organizacije Mercy Corps v New York Cityju, kjer je opisala lakoto kot znak mnogih \xc5\xa1ir\xc5\xa1ih te\xc5\xbeav po svetu. Podpira tudi organizacijo Love Our Children USA, ki se bori proti nasilju nad otroci, ki jo je leta 2009 imenovala za eno izmed njihovih \xc2\xbbmater, ki spreminjajo svet\xc2\xab. Leta 2009 je postala govornica za organizacijo Light The Night Walk, ki se bori proti levkemiji in limfomu._NEWLINE_Junija 2010 so oznanili, da bo Tina Fey leta 2011 dobila svojo zvezdo na Hollywood Walk of Fame.'